**R O M Â N I A** (nu produce efecte juridice)\*

**JUDEȚUL MUREȘ**

**MUNICIPIUL TÂRGU MUREȘ PRIMAR**

**Administrația Domeniului Public Soós Zoltán**

**Nr. 67484/13654/17.10.2023**

**R E F E R A T D E A P R O B A R E**

**privind punerea la dispoziția Companiei Aquaserv S.A. a unor sisteme de utilități publice situate pe terenuri aflate în proprietatea Municipiului Târgu Mureș, în vederea implementării Proiectului ”*Creșterea eficienței energetice la amplasamentele operate de Compania Aquaserv S.A. prin utilizarea surselor regenerabile de energie solară*”**

Prin adresa cu nr. 214230/10.10.2023, înregistrată la S.P.A.D.P. sub nr. 66249/13398/11.10.2023, Compania Aquaserv S.A. ne informează că în lunia iulie a anului 2023, societatea a semnat un contract de finanțare pentru proiectul *”Creșterea eficienței energetice la amplasamentele operate de Compania Aquaserv S.A. prin utilizarea surselor regenerabile de energie solară”*. În solicitare, se invocă un termen de 3 luni de la semnarea respectivului contract în care beneficiarul (*Compania Aquaserv S.A.*) este ținut să prezinte hotărârile consiliilor locale din care să reiasă că bunurile imobile necesare înfăptuirii proiectului se află în proprietatea unităților administrativ-teritoriale și sunt puse la dispoziția proiectului de către unitățile administrativ-teritoriale corespunzătoare.

Potrivit art. 3, alin. (4) al Contractului de delegare a gestiunii serviciilor publice de alimentare cu apă și de canalizare nr. 22 din 05.03.2010, înregistrat la Compania Aquaserv S.A. sub nr. 202662/05.03.2010, ”*Autoritatea delegantă îi va acorda operatorului dreptul de acces nelimitat, oricând, la toate terenurile din interiorul Ariei de Competență Teritorială a Autorității delegante în subsolul cărora sau pe suprafața cărora sunt situate instalații de producție, transport sau distribuție de apă potabilă și de colectare, transport sau tratare a apei uzate, inclusiv toate terenurile învecinate și drepturile de trecere asociate instalațiilor și necesare în vederea gestionării și furnizării serviciilor, astfel cum sunt definite în art. 4 din Dispozițiile Speciale – Partea Comună*”. Totodată, conform art. 18, pct. 14, coroborat cu pct. 24 din Contract, operatorul are obligația *”să întocmească programele anuale de dotări și investiții de natura domeniului public, pe care* ***să le supună spre aprobare Autorității delegante****”*, respectiv ”*să realizeze investițiile care vor fi aprobate conform legii și anexelor la prezentul Contract de delegare*”.

Legislația incidentă în materie, concretizată în Legea serviciilor comunitare de utilități publice nr. 51/2006, prevede la art. 8, alin. (1), lit. d) că a*utorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu”alegerea modalităţii de gestiune a serviciilor de utilităţi publice şi darea în administrare sau, după caz,* ***punerea la dispoziţie a sistemelor de utilităţi publice destinate furnizării/prestării acestora****”*.

Imobilele solicitate a fi puse la dispoziție sunt bazinul de apă Valea Rece și stația de pompare (SP) Belvedere, situate în terenul identificat la poziția 1532 a Anexei nr. 2 din H.G. nr. 964/2002 *privind atestarea domeniului public al judeţului Mureş*, *precum şi al municipiilor, oraşelor şi comunelor din judeţul Mureş*, respectiv stația de tratare a apei potabile (STAP) Târgu Mureș, situată în terenul identificat în C.F. nr. 135701 Târgu Mureș.

***Având în vedere cele expuse, supunem aprobării Consiliului Local proiectul de hotărâre alăturat.***

**Aviz favorabil al Administrației Domeniului Public**

Director ADP

ing. Moldovan Florian

Șef Serviciu Juridic și Avize A.D.P.,

C.j. Codarcea Roxana

Întocmit,

C.j. Tudor Făgărășan

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129 și art. 139 din O.U.G. nr. 57/2019 privind Codul Administrativ**

**ROMÂNIA**

**JUDEȚUL MUREȘ**

**CONSILIUL LOCAL MUNICIPAL TÂRGU MUREȘ**

**Proiect**

(nu produce efecte juridice)\*

**PRIMAR**

**Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2023**

**privind punerea la dispoziția Companiei Aquaserv S.A. a unor sisteme de utilități publice situate pe terenuri aflate în proprietatea Municipiului Târgu Mureș, în vederea implementării Proiectului ”*Creșterea eficienței energetice la amplasamentele operate de Compania Aquaserv S.A. prin utilizarea surselor regenerabile de energie solară*”**

**Având în vedere:**

a) Referatul de aprobare nr. 67484/13654/17.10.2023 inițiat de Primar prin Serviciul Public Administrația Domeniului *Public privind punerea la dispoziția Companiei Aquaserv S.A. a unor sisteme de utilități publice situate pe terenuri aflate în proprietatea Municipiului Târgu Mureș, în vederea implementării Proiectului ”Creșterea eficienței energetice la amplasamentele operate de Compania Aquaserv S.A. prin utilizarea surselor regenerabile de energie solară”*;

b) Raportul Comisiilor de specialitate din cadrul Consiliului Local al Municipiului Târgu Mureș;

c) Raportul Direcției Juridice, Contecios Administrativ și Administrație Publică Locală nr.\_\_\_\_\_\_\_;

**Examinând:**

* Adresa Companiei Aquaserv S.A. înregistrată sub nr. 214230/10.10.2023;

**În conformitate cu prevederile:**

* Art. 8, alin. (1) și alin. (3) lit. d) din Legea nr. 51/2006 a *serviciilor comunitare de utilităţi publice, rep., cu modificările și completările ulterioare*;
* Art. 3, alin. (4) și ale art. 18, pct. 14, respectiv pct. 24 din *Contractul de delegare a gestiunii serviciilor publice de alimentare cu apă și de canalizare nr. 22 din 05.03.2010, înregistrat la Compania Aquaserv S.A. sub nr. 202662/05.03.2010*;
* Hotărârea Consiliului Județean Mureș nr. 187 din 24 noiembrie 2022 *privind aprobarea unor măsuri în vederea realizării proiectului ”Creșterea eficienței energetice la amplasamentele operate de Compania Aquaserv S.A. prin utilizarea surselor regenerabile de energie solară”* în cadrul POIM;

**În temeiul** art. 129, alin. (1), alin. (2), lit. d) și alin. (7), lit. n), art. 139, alin. (1), art. 196, alin. (1), lit. a) și ale art. 243, alin. (1), lit. a) din O.U.G. nr. 57/2019 *privind Codul Administrativ*, cu modificările și completările ulterioare,

**H o t ă r ă ș t e:**

**Art. 1.** Se aprobă punerea la dispoziția Companiei Aquaserv S.A. a unor sisteme de utilități publice situate pe terenuri aflate în proprietatea Municipiului Târgu Mureș, în vederea implementării Proiectului ”Creșterea eficienței energetice la amplasamentele operate de Compania Aquaserv S.A. prin utilizarea surselor regenerabile de energie solară, după cum urmează:

1. bazinul de apă Valea Rece și stația de pompare (SP) Belvedere;
2. stația de tratare a apei potabile (STAP) Târgu Mureș, situată în imobilul identificat în C.F. nr. 135701 Târgu Mureș.

**Art.** **2.** Cu aducerea la îndeplinire a prevederilor prezentei hotărâri se încredinţează Executivul Municipiului Tg. Mureş prin Serviciul Public Administraţia Domeniului Public și Compania Aquaserv S.A.

**Art. 3.** În conformitate cu prevederile art. 252, alin. (1), lit. c) și art. 255 din O.U.G.nr. 57/2019 privind Codul Administrativ, precum și ale art. 3 alin. 1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.

**Art. 5.** Prezenta hotărâre se comunică:

* Companiei Aquaserv S.A.;
* Serviciului Public Administraţia Domeniului Public.

**Viză de legalitate**

**Secretarul General al Municipiului Târgu Mureș**

**BORDI KINGA**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**